Kurt Saarse

Kurt Saarse (aastani 1936 Kurt Steinberg; 7. mai 1909 Tartu – 14. juuni 1942 Ussollagi vangilaager, Solikamsk, Permi oblast (hukati)) oli eesti vaimulik ja teoloog.

Ta lõpetas aastal 1927 Hugo Treffneri Gümnaasiumi. Aastatel 1927–1932 õppis ta Tartu Ülikooli usuteaduskonnas. Kaitses aastal 1934 tööga "Die Pharisäer und ihre Darstellung im Neuen Testament" mag theol väitekirja. Täiendas ennast aastal 1937 Strasbourgi ülikoolis. Kuulus EÜS-i. Prooviaastal oli ta Ülikooli ja Pilistvere Andrease koguduses. Ordineeriti 25. veebruaril 1934 õpetajaksKonrad Veem Eesti Vaba Rahvakirik Dokumentatsioon ja leksikon EVR Stockholm 1988.

12. juulil 1934 valiti ta Tallinna linnamisjoni õpetajaksLinnamisjon – koguduseks. Rahvaleht, 13. juuli 1934, nr. 81, lk. 5.. Ta oli aastatel 1934–1935 Tallinna toomkoguduse abiõpetaja, aastatel 1935–1941 oli ta sama koguduse õpetaja. Lisaks töötas ta aastatel 1934–1935 ja 1938 Tallinna Konservatooriumis usuõpetajana ning aastatel 1935–1936 Tallinna Kaarli Koguduse Eragümnaasiumis ja hiljem Tallinna Riiklikus Inglise KolledžisAlbum Academicum Universitatis Tartuensis 1918–1944. II, lk. 490.

Saarse arreteeriti NKVD poolt aastal 1941; ta hukati 14. juunil 1942 Permi oblastis Solikamskis.

 Viited 

Välislingid
Eesti kommunismiohvrid 1940–1991

Kategooria:Eesti luterlike koguduste vaimulikud
Kategooria:Eesti perekonnaseisuametnikud
Kategooria:Eesti teoloogid
Kategooria:Tartu Ülikooli usuteaduskonna vilistlased
Kategooria:Hugo Treffneri Gümnaasiumi vilistlased
Kategooria:Eesti Üliõpilaste Seltsi liikmed
Kategooria:Eesti represseeritud isikud
Kategooria:Sündinud 1909
Kategooria:Surnud 1942